सुनार नदी से दो दिन के अंतर से की जा रही सप्लाई
सुनार नदी से नगर में दो दिन के अंतर से पानी सप्लाई किया जा रहा है और नदी का जलस्तर भी दिनों दिन गिरता जा रहा है। लेकिन इसके बाद भी पानी रोकने के लिए स्टापडेम बनाने का काम नहीं किया जा रहा है।
हैरानी की बात यह है कि नगर के आधा दर्जन कुआं पर तो प्रभावशाली लोगों का कब्जा हो गया है। जो कुआं कभी मोहल्ला के 100 से अधिक घरों में पानी पहुंचाते थे, वे अब एक ही घर की जल सप्लाई में सिमटकर रह गए हैं। यही कारण है कि नगर में का 40 प्रतिशत हिस्सा आज भी जल संकट से ग्रस्त हैं। गौरीशंकर वार्ड का तालाब, चंडी जी मंदिर के सामने की तलैया, नवोदय वार्ड ककराई तालाब, शिक्षक कालोनी का तालाब, शास्त्री वार्ड का तालाब, बाजार का कुआं, गांधी वार्ड के चार कुआ, बीईओ आफिस के पास का कुआं, गंगा झिरिया सहित कई निजी कुआं ऐसे थे जो पूरे नगर की जल व्यवस्था को संभाले हुए थे। लेकिन देखरेख के अभाव में सारे के सारे जलस्त्रोत अब नाम मात्र के रह गए हैं। नगर में 300 फुट गहराई तक पानी नहीं है। वर्ष 2007 में जब अल्पवर्षा हुई थी तो नगर से निकलने वाली नदी गड्ढों में बदल गई थी।
उसी समय नगर के करीब 80 स्वयंसेवी संगठनों, गणमान्य नागरिको, समाजसेवियों ने मिलकर पूरे नगर को जल के महत्व को बताते हुए लगातार 7 माह तक नदी की सफाई की थी और जनप्रतिनिधियों, प्रशासन का ध्यान आकर्षित कर नगर के नदी नालों पर श्रंखलाबद्ध स्टापडेम बनाने की मांग उठाई थी। तत्कालीन कलेक्टर आरए खंडेलवाल ने बंुदेलखंड पैकेज से नदी पर स्टापडेम की मांग को स्वीकार कर इससे बनाने का कार्य प्रारंभ कराया था।
हटा। गांधी वार्ड से निकलने वालों पर यदि छोटे-छोटे स्टॉपडेम बनाया जाए तो इस क्षेत्र में वॉटर लेबल बढ़ जाएगा।
बोरी बंधान के आए थे
अच्छे परिणाम
वर्ष 2007 में ही नगर पालिका के तात्कालीन सीएमओ जवाहर राय ने बोरी गांव से आने वाले नाले के पानी को रोकने के लिए चार स्थानों पर बोरी बंधान का कार्य किया था। जिसके अच्छे परिणाम आए थे आसपास का जल स्तर भी बढ़ा था। हैंडपंपों से पानी आना प्रारंभ हो गया था। अब पुनः नगर के प्राचीन जल स्त्रोतों को जीवित करने की मांग उठाई जाने लगी है। गांधी वार्ड पार्षद कौशल्या सुम्मेर अहिरवार, राजेश, जितेंद्र राही, जानकी अहिरवार, ओमकार, तेजी लाल विश्वकर्मा, शहीद खान, नरेंद्र सिंह ने बताया कि प्रशासन यदि कुआं एवं तालाबों की सफाई के साथ बोरी से आने वाला नाला, गांधी वार्ड का नाला पर स्थायी स्टापडेम बना दे तो यहां सदैव पानी बना रहेगा साथ आसपास के क्षेत्र का जल स्तर बढ़ेगा।
जलसंकट
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva